Специјална болница за психијатријске болести

„Светги Врачеви“

Нови Кнежевац

Број: 02-723/6

Датум: 19.11.2019.

На основу чл. 63. став 2. и 3. Закона о јавним набавкама, а у вези примљеног захтева потенцијалног понуђача за додатним информацијама или појашњењима конкурсне документације, овим путем се даје одговор, према следећем:

Меилом примљен текст потенцијалног понуђача гласи:

„Поштовани,

Молимо Вас да нам у складу са чланом 63. став 2. Закона о јавним набавкама („Сл. гласник РС“ бр. 124/2012, 14/2015 и 68/2015) доставите додатне информације или појашњење у вези са конкурсном документацијом за јавну набавку добара, лекови, ЈН 9/2019:

1. Наручилац је у конкурсној документацији, као критеријум – рок испоруке, као и у моделу уговора-члан 4, дефинисао рок испоруке „у року \_\_\_\_ од дана подношења захтева од стране купца.

Будући да су предмет јавне набавке и лекови са Д листе лекова, за које се испорука може извршити тек након окончања процедуре за увоз и дистрибуцију нерегистрованог лека, молимо Вас да у складу са тим измените наведени члан, односно да се рок испоруке дефинише од пријема поруџбине, а по завршеној процедури за увоз и дистрибуцију нерегистрованог лека.“

**О Д Г О В О Р**

Сваке године пристигне идентично питање, па ће одговор бити као и до сада:

Наручилац неће мењати конкурсну документацију обзиром да сматра да је начин на који је дефинисана могућност понуде рока испоруке законита и у складу са одредбама Закона о јавним набавкама. Наиме, сваком понуђачу је дата могућност да сам одреди и понуди рок испоруке, који је у конкурсној документацији предвиђен на следећи начин: у року до 24 сата по поруџбини наручиоца, у року дужем од 24 до 48 сати од поруџбине наручиоца и у року дужем од 48 сати по поруџбини наручиоца. Дакле, сваки понуђач може да сачини понуду према својој пословној политици и могућностима и у том смислу није ограничен. Наручилац се не бави увозом лекова, па га не може интересовати процедура увоза, пошто је за наручиоца битно да зна у ком року, од поруџбине, може имати поручени лек. Уколико би наручилац дефинисао моменат почетка рачунања рока испоруке на начин како се предлаже (од завршене процедуре за увоз), то би значило апсолутну несигурност за наручиоца, у смислу што наручилац не би знао кад може рачунати на лек, јер наручилац по природи ствари не зна колико траје и шта све подразумева процедура увоза.

Никада до сада није настао проблем око наведеног ни са једним добављачем, па се Наручилац нада да ће тако бити и убудуће.

С поштовањем,

Комисија за јавну набавку.